אקסל ויטסל

**אקסל לורן אנגל לאמבר ויטסל** (באנגלית: **Axel Laurent Angel Lambert Witsel**, נולד ב־12 בינואר 1989) הוא כדורגלן בלגי המשחק בעמדות הקשר והבלם בז'ירונה מהלה ליגה ובנבחרת בלגיה.

## קריירת מועדונים
### סטנדרד לייז'
ב-17 בספטמבר 2006, בגיל 17, ערך ויטסל את הופעת הבכורה שלו במדי הקבוצה מול פ.צ.בריסל כשהחליף את סטיבן דפור בדקה ה-89. כבר בגיל 18, בעונת 2007/2008 הפך לשחקן מרכזי בהרכב הקבוצה אשר בספיומה זכה על הקבוצה באליפות בלגיה.

### בנפיקה
ב-13 ביולי 2011, חתם ויטסל בבנפיקה ליסבון בחוזה ל-5 שנים.

### זניט סנקט פטרבורג
ב-3 בספטמבר 2012, חתם ויטסל בזניט סנקט פטרבורג כשהוא חותם לחמש שנים בעסקה שהוערכה ב-40 מיליון אירו.

את הופעת הבכורה ערך ב-14 בספטמבר כשעלה כמחליף נגד אחמט גרוזני. את שערי הראשונים במועדון כבש ב-30 בנובמבר בניצחון 2–4 על ספרטק מוסקבה. ב-16 בספטמבר 2014, במסגרת המחזור הראשון של עונת 2014/2015 בליגת האלופות, כבש ויטסל שער ב-2-2 של זניט נגד קבוצתו לשעבר, בנפיקה ליסבון.

### טיינג'ין קואנג'יאן
ב-3 בינואר 2017, לאחר שערך 122 הופעות ליגה במדי זניט בהן כבש 16 שערים, עבר ויטסל לסין וחתם בטיינג'ין קואנג'יאן הסינית.

ב-4 במרץ 2017, ערך את הופעת הבכורה שלו בטיינג'ין קואנג'יאן בהפסד 2–0 לגואנגג'ואו R&F. כעבור שבוע כבש את השער הראשון אי פעם של המועדון בליגת העל הסינית במהלך תיקו 1–1 עם שאנגחאי שנחווה.

### בורוסיה דורטמונד
ב-6 באוגוסט 2018, חזר ויטסל לאירופה וחתם בבורוסיה דורטמונד מהבונדסליגה לארבע שנים.

ב -21 באוגוסט, כבש שער בהופעת הבכורה שלו בקבוצה כשעלה כמחליף במסגרת הגביע הגרמני והשווה את התוצאה ל-1-1, בהארכה, כבש גם את שער הניצחון וסייע לקבוצתו להעפיל לשלב הבא. ב-26 באוגוסט בהופעת הבכורה בבונדלסיגה, כבש גם את שער הבכורה בבונדסליגה בניצחון 1–4 על ר.ב. לייפציג.
### אתלטיקו מדריד
ב־23 ביוני 2022 חתם ויטסל במועדון הכדורגל אתלטיקו מדריד מהלה ליגה. ב-15 באוגוסט ערך הופעת בכורה בקבוצה, בניצחון 0–3 על חטאפה.

### ג'ירונה
ב-13 באוגוסט 2025 חתם בג’ירונה לעונה אחת.

## קריירה בינלאומית
לפני הופעת הבכורה של ויטסל במדי הנבחרת הבלגית הבוגרת, שיחק ויטסל בנבחרת עד גיל 21 ובשנת 2007 היה חלק מהנבחרת שהגיעה לחצי גמר אליפות אירופה בכדורגל עד גיל 21 - 2007.

ב-26 במרץ 2008, ערך ויטסל את הופכת הבכורה שלו במדי הבנחרת הבוגרת במשחק ידידות מול מרוקו, נבחרת בלגיה הובסה 1–4 אבל ויטסל הוא זה שכבש את השער עבור הנבחרת הבלגית. השער הרשמי הראשון הגיע שלוש שנים מאוחר יותר, במסגרת מוקדמות יורו 2012 נגד אוסטריה.

ב-13 במאי 2014, זומן ויטסל לסגל הנבחרת לקראת מונדיאל 2014, ואף פתח בהרכב הנבחרת במשחק הפתיחה של הטורניר בניצחון 1–2 נגד אלג'יריה. בלגיה הודחה בשלב רבע הגמר על ידי ארגנטינה.

גם ביורו 2016 היה ויטסל חלק מסגל הנבחרת ואף כבש שער במהלך הטורניר בשלב הבתים נגד אירלנד במשחק שהסתיים בניצחון 0–3. בלגיה הודחה בשלב רבע הגמר על ידי נבחרת ויילס. ויטסל כבש פעמיים במוקדמות מונדיאל 2018 והיה חלק מהנבחרת שהגיעה עד למקום השלישי בתחרות כשהיא מודחת בשלב חצי הגמר על ידי האלופה צרפת.

נכלל בסגל נבחרת בלגיה לטורניר מונדיאל 2022.

נכלל בסגל נבחרת בלגיה לטורניר יורו 2024.

## חיים אישיים
אביו של ויטסל הוא ממוצא מרטיניקי. ביוני 2015 התחתן עם חברתו הרומנייה, רפאלה, ולהם שלושה ילדים.

## תארים
### קבוצתיים
#### [[סטנדרד לייז']]
* אליפות בלגיה: 2007/2008, 2008/2009
* הגביע הבלגי: 2010/2011
* הסופאר קאפ הבלגי: 2008, 2009

#### [[בנפיקה ליסבון]]
* גביע הליגה הפורטוגלית: 2011/2012

#### [[זניט סנקט פטרבורג]]
* אליפות הליגה הרוסית: 2014/2015
* הגביע הרוסי: 2015/2016
* הסופר קאפ הרוסי: 2015

#### [[בורוסיה דורטמונד]]
* הסופר קאפ הגרמני: 2019
*הגביע הגרמני: 2020/2021

#### [[נבחרת בלגיה בכדורגל|נבחרת בלגיה]]
* מקום שלישי במונדיאל: 2018

### אישיים
* כדורגלן הבלגי הצעיר של השנה: 2007/2008
* נעל הזהב הבלגית: 2008

## קישורים חיצוניים

* 

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני סטנדרד לייז'
קטגוריה:כדורגלני בנפיקה ליסבון
קטגוריה:כדורגלני זניט סנקט פטרבורג
קטגוריה:כדורגלני טיינג'ין טיינהאי
קטגוריה:כדורגלני בורוסיה דורטמונד
קטגוריה:כדורגלני אתלטיקו מדריד
קטגוריה:כדורגלני ז'ירונה
קטגוריה:כדורגלני נבחרת בלגיה
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים זרים בפורטוגל
קטגוריה:ספורטאים זרים בסין
קטגוריה:ספורטאים בלגים בגרמניה
קטגוריה:ספורטאים בלגים בספרד
קטגוריה:זוכי נעל הזהב הבלגית
קטגוריה:בלגים שנולדו ב-1989